text: Bilist skred ud og blev dræbt
  12 januar 2014 kl. 07.23
  En bilist blev natten til søndag dræbt, da han kørte af vejen i et sving og kolliderede med et træ.
  En 43-årig mand fra lokalområdet var i nat på vej til Brørup, da han i et sving på Lindknudvej mistede herredømmet over sin bil, hvorved bilen skred rundt og fortsatte ind i en skov, hvor bilen først stopper da den kolliderer med en masse træer.
  Ulykken blev opdaget ved tretiden, men hvornår den er sket, ved politiet ikke præcis. Bilen har sandsynligvis ligget skjult ligget mellem en masse træer, så der kan være gået en del tid, inden ulykken er blevet konstateret.
  Da ulykken blev opdaget, blev der tilkaldt en lægeambulance, men den 43-årig mands liv stod ikke til at redde og han blev erklæret død på stedet.
  